Nafarroako Parlamentuko Mahaiak, 2018ko otsailaren 12an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea María Teresa Sáez Barrao andreak aurkeztutako galdera, haurdunaldiaren borondatezko etendurari (HBE) buruzkoa, Nafarroan.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2018ko otsailaren 12an

Lehendakaria: Ainhoa Aznárez Igarza

GALDERAREN TESTUA

Podemos-Ahal Dugu talde parlamentarioari atxikitako foru parlamentari María Teresa Sáez Barrao andreak, Legebiltzarreko Erregelamenduan xedatuaren babesean, honako galdera hauek aurkezten ditu, Nafarroako Osasun Departamentuak idatziz erantzun ditzan.

1- Nafarroako zein ospitale publiko eta Sexu- eta Ugalketa-osasunaren Arretarako Zentrotan egin dira HBEak? Zenbat dira 2017an egin diren HBEak?

2- Zenbat mediku agertzen dira kontzientzia eragozpeneko erregistroan 2018ko otsailaren 1ean?

3- Berandutzerik dago edo egon da Nafarroako ospitale publiko edo Sexu- eta Ugalketa-osasunaren Arretarako Zentroetan? Zenbat emakume deribatu dira klinika pribatuetara 2017an HBE farmakologikoa edo instrumentala egiteko Nafarroan eta Nafarroatik kanpo? Medikurik kontratatu al da ospitale publikoetan HBEak egiteko?

Iruñean, 2018ko otsailaren 6an

Foru parlamentaria: Teresa Sáez Barrao